B4-1085, 1090, 1103, 1135 og 1142/98

Beslutning om religioes intolerance og autoritaere forhold i Pakistan

Europa-Parlamentet,

* der henviser til De Forenede Nationers pagt om menneskerettighederne,

* der henviser til den samarbejdsaftale, der for oejeblikket forhandles om mellem Den Europaeiske Union og Pakistan og henvisningerne heri til menneskerettighederne og de demokratiske principper,

* der henviser til sine tidligere beslutninger om menneskerettighederne i Pakistan, isaer beslutningen af 18. juni 1998 om blasfemilovgivningen i Pakistan ((EFT C 210 af 6.7.1998, s. 211.)),

A. der er dybt bekymret over mordet paa ni kristne den 18. november 1998 i byen Noshera, den seneste af mange voldshandlinger begaaet mod religioese mindretal,

B. der er foruroliget over den diskrimination, der udoeves mod medlemmerne af Ahmadi-sekten og det shiamuslinske mindretal,

C. der er bekymret over, at disse voldshandlinger og udslag af intolerance i praksis begunstiges af eksisterende bestemmelser saasom den ofte misbrugte blasfemilovgivning,

D. der er alarmeret over rapporter om eskalerende vold og over, at forfatningens artikel 245 den 21. november 1998 i Karachi blev anvendt som paaskud til at opfordre haeren til at bistaa politiet og suspendere Hoejeresterets kompetence over menneskerettighederne i omraader, hvor haeren saettes ind,

E. der beklager tilbageholdelsen og den daarlige behandling af to parlamentsmedlemmer fra Muttahida Quami-bevaegelsen efter en razzia mod organisationens hovedkvarter i Karachi den 21. november 1998,

F. der er bekymret over de mange vilkaarlige arrestationer, den daarlige behandling af tilbageholdte og doedsfaldene blandt tilbageholdte hos politiet i Pakistan,

G. der er dybt foruroliget over indholdet af tilfoejelse nr. 15 til den pakistanske forfatning, der blev vedtaget af Nationalforsamlingen den 9. november 1998, og som Senatet nu skal traeffe afgoerelse om,

H. der henviser til erklaeringerne fra mange oppositionspolitikkere og menneskerettighedsaktivister i Pakistan, som har givet udtryk for dyb bekymring over den eventuelle vedtagelse af denne tilfoejelse til forfatningen og konsekvenserne heraf i form af indskraenkninger i kvinders og religioese mindretals grundlaeggende frihedsrettigheder,

I. der er bekymret over, at selv om dette lovforslag indeholder garanti for, at der ikke vil blive gjort indgreb i ikke-muslimers status og lovgivning, saa ophaever dets oevrige bestemmelser i realiteten denne garanti ved at indfoere netop de betingelser, der muliggoer oeget fjendskab mod religioese mindretal,

J. der henviser til, at Pakistan, Saudi-Arabien og De Forenede Arabiske Emirater er de eneste lande, der officielt anerkender Taliban-regimet,

1. appellerer til det pakistanske Senat om at forkaste tilfoejelse nr. 15 til forfatningen, og opfordrer alle, der oensker at bevare de grundlaeggende menneskerettigheder og frihedsrettigheder, til at arbejde for at faa denne tilfoejelse forkastet;

2. gentager sit krav om en revision af blasfemilovgivningen, som fortsat misbruges paa det groveste til at undertrykke religioese mindretal, og kraever aktioner til forhindring af misbrug, saa laenge den nuvaerende lov er i kraft;

3. opfordrer den pakistanske regering til at traeffe effektive foranstaltninger til at forbedre menneskerettighederne, herunder forholdene i faengslerne;

4. kraever, at der laegges stoerre vaegt paa en politik med mere konsultation og dialog i Sindh og isaer Karachi i erkendelse af, at yderligere undertrykkelse kun kan oege de akutte problemer i byen;

5. opfordrer Pakistan til at indstille sin stoette af Taliban-regimet i Afghanistan og hindre udbredelsen af fundamentalistiske Taliban-skoler og -centre i Pakistan;

6. minder Pakistan om den betydning, EU tillaegger overholdelsen af menneskerettighederne, som er en integrerende del af den samarbejdsaftale, der for oejeblikket forhandles om;

7. paalaegger sin formand at sende denne beslutning til Kommissionen, Raadet, SAARC og Pakistans regering, Nationalforsamling og Senat.